съгласно законодателството на Съюза се изисква сертификат.
 Допълнителна преработка: отнася се за продукти, които трябва да бъдат допълнително преработени, преди да бъдат пуснати на пазара, както и за живи водни животни и продукти от животински произход от водни животни, различни от живи водни животни, които са предназначени за обект за храни от водни животни, в който се прилагат мерки за контрол на болести, съгласно определението в член 4, точка 52 от Регламент (ЕС) 2016/429.
 Живи водни животни за консумация от човека: водни животни, предназначени за пряка консумация от човека, т.е. водни животни, доставени на крайния потребител живи или консумирани живи.
 Обособен специализиран животновъден обект: съгласно определението в член 4, точка 48 от Регламент (ЕС) 2016/429.
 Обект за карантина или друг подобен обект: съгласно предвиденото в член 14 от Делегиран регламент (ЕС) 2019/2035 на Комисията (7) за сухоземните животни и член 15 или 16 от Делегиран регламент (ЕС) 2020/691 на Комисията (8) за аквакултурните животни.
 Пътуващ цирк/представления с животни: съгласно определенията съответно в член 2, точки 34 и 35 от Делегиран регламент (ЕС) 2019/2035.
 Пускане в дивата природа: отнася се само за живи животни, които на местоназначението ще бъдат пуснати в дивата природа.
 Регистрирано еднокопитно животно: съгласно определението в член 2, точка 30 от Делегиран регламент (ЕС) 2019/2035.
 Продължаване на отглеждането: животни, предназначени за животновъдни обекти, в които се отглеждат живи животни, включително за изследователски цели, или за стопани на домашни любимци, освен когато са предназначени за по-специална цел или за тях се отнася по-конкретна категория от изброените в поле I.20 (например обекти за карантина, обособени специализирани животновъдни обекти и т.н.). Тук се включват и животните, предназначени за възстановяване на запасите от дивеч или за пускане в дивата природа, ако е предвидено те да преминат през животновъден обект преди пускането.
 Пречиствателен център: съгласно определението в член 2, точка 2 от Делегиран регламент (ЕС) 2020/691.
 Център за експедиране: съгласно определението в член 2, точка 3 от Делегиран регламент (ЕС) 2020/691.
 Район за повторно полагане: съгласно определението в член 2, точка 4 от Делегиран регламент (ЕС) 2020/691.
 Животновъден обект за декоративна аквакултура: съгласно предвиденото в член 17 или 18 от Делегиран регламент (ЕС) 2020/691.
 Клане: за животни, предназначени за кланица — директно или през животновъден обект, одобрен за операции по събиране.
 Зародишни продукти: съгласно определението в член 4, точка 28 от Делегиран регламент (ЕС) 2016/429.
 Мероприятие или дейност в близост до границите: отнася се за движението на отглеждани сухоземни животни между държави членки в съответствие с член 139 от Регламент (ЕС) 2016/429, когато това движение е с цел:
 —
 развлекателни дейности в близост до границите;
 —
 изложби, спортни, културни и подобни прояви, организирани в близост до границите;
 —
 паша на отглеждани сухоземни животни на пасища, споделени между държави членки;
 —
 работа на отглеждани сухоземни животни в близост до границите на държавите членки.
 Друго: предназначени за цели, невключени другаде в настоящата класификация, в т.ч. водни животни, предназначени за риболовна стръв.
 I.21
 За транзитно преминаване през трета държава
 При сухопътен транспорт посочете наименованието и кода по ISO на третата държава, през която се преминава транзитно.
